04.01 . 2021 Източник : БТА " Аудио документ , който ще вдигне голям шум " нарича френският в . " Либерасион " опитите на президента на САЩ Доналд Тръмп да накара щатския секретар на Джорджия Брад Рафенспъргър да " намери " достатъчно гласове , за да потвърди победата му в щата . Това е първият случай , при който имаме доказателства за натиска , който действащият президент на САЩ оказва върху американските служители с надеждата да промени резултатите от изборите . Тръмп нае и армия от адвокати , които да оспорят резултатите в съда , но нито една от жалбите им до момента не е била успешна . Според Тръмп има и връзка между мандата на Рафенспъргър , резултатите от президентските избори и резултатите от предстоящия в щата втори кръг на избори за Сенат , който ще определи коя от двете големи партии ще контролира горната камара на американския Конгрес , отбелязва в . " Либерасион " . Публикуваните онлайн записи обаче показват , че щатският секретар на Джорджия е отказал да се поддаде на натиска . Байдън критикува Тръмп за бавното разпределение на ваксините Тази седмица Доналд Тръмп ще подкопае демокрацията в САЩ , като подкрепи твърдението , че демократът Джо Байдън не е спечелил честно президентските избори през ноември миналата година , пише британският в . " Гардиън " в редакционна статия . Мирното предаване на властта в една демокрация изисква неуспелите кандидати и техните последователи да признаят поражението си . Но Тръмп създаде противоречия само с цел да задържи властта и да промени резултатите от законни избори , подчертава изданието , като напомня , че американските съдилища неведнъж отхвърлиха неподкрепените с доказателства искове на Тръмп . Това обаче не спря съмишлениците му в Конгреса . Те , подкрепяни от неговия вицепрезидент Майк Пенс , планират да оспорят в сряда победата на Байдън и да принудят Конгреса да води дебат и да гласува за утвърждаването й . Тръмп няма да позволи да бъде изпусната възможност да оспори изборите , които загуби . За доброто на Америка обаче той трябва да се провали - алтернативата е срив на политическите норми и граждански сблъсъци , подчертава в . " Гардиън " . Като класически демагог , Тръмп показва на поддръжниците си , че и те трябва да откажат да уважат резултатите от изборите и да отхвърлят президентския мандат на Байдън . Има основателни опасения , че може да се стигне до протести , включително въоръжени . Байдън обвини администрацията на Тръмп в спънки на прехода във властта Тръмп може да изпрати Националната гвардия или федерални агенти да се справят с демонстрациите . Без съмнение президентът се надява , че подобен хаос ще проправи пътя за автократично завземане на властта , смята британското издание , което призовава политиците в САЩ да се откажат от илюзията за евентуален втори мандат на Тръмп . В . " Вашингтон пост " акцентира върху призива за мирен преход , подкрепен от всички живи бивши министри на отбраната на САЩ . Времето да се оспорват резултатите от изборите отмина , пишат в съвместна статия Аштън Картър , Лион Панета , Уилям Пери , Дик Чейни , Уилям Коен , Доналд Ръмсфелд , Робърт Гейтс , Чък Хейгъл , Джеймс Матис и Марк Еспър , като призовават Пентагона да поеме ангажимент за мирно предаване на властта . Статията е публикувана в момент , когато се засилват опасенията , че Тръмп може да използва въоръжените сили , за да остане на власт , дори след като загуби изборите , отбелязва американското издание . В същото време група конгресмени планират да оспорят резултатите пред Конгреса . Тръмп наложи вето на проекта за военен бюджет на САЩ за финансовата 2021 г . Независимо от всичко , Джо Байдън почти със сигурност ще бъде обявен за президент на 20 януари . Но съпротивата на Тръмп , който твърди , че е имало големи измами в градове със значително афроамериканско население като Детройт , Милуоки и Филаделфия - може да проправи пътя за бъдещо ограничаване на правото на глас на гласоподавателите от малцинствата , пише в . " Ню Йорк таймс " . Всъщност тези градове гласуваха , както и на предишните избори през 2016 г . и Тръмп дори получи малко повече гласове . Президентът загуби изборите в предградията - но признаването на този факт няма да помогне на войната , която президентът иска да води между предградията и това , което той смята за " проблемните центрове на градовете " и " управляваните от демократи градове " - кодови думи за места , където живеят компактни маси от афроамериканци и други цветнокожи избиратели . Опасността е , че кампанията на Тръмп може да подсили опитите да се отнеме правото на глас на цветнокожи избиратели , които гласуват предимно за Демократическата партия . Това не е нова идея за консерваторите в САЩ , но Тръмп я извади на светло и я прави популярна онлайн , подчертава изданието .